Luontaishoitoalan Ammattilaiset ry

info@luontaishoitoala.fi

# Tietopyyntönne 6.2.2025

Pyysitte Kilpailu- ja kuluttajavirastolta lukumääriä vuosien 2022–2024 aikana saapuneista yhteydenotoista joissa on ollut kyse akupunktiosta, vyöhyketerapiasta, homeopatiasta, hypnoosista tai aromaterapiasta**.** Kyseiset palvelut eivät ole järjestelmäämme tallennettuja ns. tuotenimiä, joten tieto etsittiin yhteydenottajan tai kuluttajaneuvojan puhelun aikana kirjoittamasta ns. kuvauskentästä. Yhteydenottoja löytyi seuraavasti:

2022 3kpl

2023 4kpl

2024 7kpl

Tiedustelitte lisäksi, kuinka monta näistä ilmoituksista etenee kuluttaja-asiamiehen käsittelyyn. Yhteydenotot ovat joko kuluttajaneuvontaan osoitettuja, yksittäisen kuluttajan ja elinkeinonharjoittajan välistä riitatilannetta koskevia ilmoituksia tai vihjeitä kuluttaja-asiamiehelle. Kuluttaja-asiamies ottaa käsittelyynsä vuosittain n. 100 asiaa tiettyjen, ennalta määriteltyjen priorisointiperiaatteiden mukaisesti. Yksittäisen vihjeen perusteella vireille ottoa ei tehdä.

Lisätietoa kuluttajaneuvonnan ja kuluttaja-asiamiehen toiminnasta löytyy sivuiltamme [www.kkv.fi](http://www.kkv.fi) .

Lisätieto KKV:n tilastointiin ja yhteydenottomääriin liittyen:

- tilastot eivät välttämättä täysin kerro todellista tilannetta eikä niiden pohjalta voi tehdä pitkälle meneviä johtopäätöksiä jonkin ilmiön tai yrityksen

kuluttajaongelmien laajuudesta tai kehityksestä

- tilastot kertovat, kuinka monta yhteydenottoa olemme pystyneet

vastaanottamaan kuluttajaneuvonnan henkilökohtaiseen neuvontaan/saaneet kuluttaja-asiamiehelle lähetettyjä vihjeitä

- tilastossa eivät ole mukana ne kuluttajat, jotka eivät pääse läpi

puhelinpalveluun tai saavat vastauksen ongelmaansa verkkosivuiltamme,

apureista tai lomakkeista

- järjestelmään tehtyjen päivitysten vuoksi eri vuosien ilmoitusmäärät liittyen

tuotetietoon, yritysnimeen tai myyntitapaan eivät ole täysin vertailukelpoisia

keskenään

- Lukumäärät sisältävät myös tapaukset, joissa kuluttajaneuvonnalla tai

kuluttaja-asiamiehellä ei ole toimivaltaa. Näiden ilmoitusten osalta

kuluttajaneuvonnassa asiakkaita neuvotaan ja ohjataan oikean

viranomaisen/muun tahon puoleen kääntymisessä. Kuluttaja-asiamiehelle

tulleet toimivaltaan kuulumattomat ilmoitukset siirretään hallintolain

perusteella oikealle toimivaltaiselle viranomaiselle.

Kilpailu- ja kuluttajavirasto